
REFERAT

privind modificarea Art. 30 din Regulamentul de organizare şi desfăşurare a activităţii de transport în regim de taxi aprobat prin  HCL nr. 276/2003 privind aprobarea Regulamentului de organizare şi desfăşurare a activităţii de transport în regim de taxi şi a Regulamentului privind desfăşurarea procedurii de atribuire a autorizaţiilor taxi permanente

Având în vedere verificările inspectorilor Biroului Transport şi Siguranţă Circulaţiei din cadrul Primăriei Municipiului Timişoara precum şi a nenumăratelor reclamaţii din partea cetăţenilor care apelează la serviciile de taximetrie, s-a constatat că în majoritatea cazurilor în care se solicită un taximetru pe o distanţă relativ scurtă, aceasta nu este onorată de către taxiurile aflate în apropiere.


În acest sens Primăria Municipiului Timişoara a încheiat un protocol privind nesolicitarea destinaţiei comenzilor la cursele solicitate prin dispeceratele taxi, protocol la care au aderat toate dispeceratele şi firmele de taxi, dar, din motive neobiective, unele dintre ele au renunţat la acest protocol.


Pentru a veni în sprijinul cetăţenilor, propunem includerea în regulamentul de organizare şi desfăşurare a activităţii de transport în regim de taxi a unei prevederi privind obligativităţi nesolicitării destinaţiei cursei.

